Калектывізацыя сельскай гаспадаркі ў наваколлі вёскі Астрамечава пачалася яшчэ ў даваенны перыяд. У лік першых дзевяці калгасаў Брэсцкага раёна, створаных у 1940 годзе, уваходзіў і калгас імя Молатава (в. Кустынь Лышчыцкага сельсавета). Мірнае, пасляваеннае жыццё наладжвалася ў цяжкіх умовах: разруха, адсутнасць самага неабходнага, рэшткі бандытаў, што хаваліся ў лясах.